Sea Cottage 63 | Tariewe
'n Breekskade- en sleuteldeposito van R400 is in kontant met aankoms betaalbaar. Dit sal binne 2 dae terugbetaal word per EFT deur die eienaar.
Daar is ongelukkig nie kredietkaartfasiliteite op die perseel nie.
Gaste moet asb. hul eie bad- en strandhanddoeke saambring.
Elektrisiteit word gedeeltelik gesubsidieer deur die eienaar.
Honde word nie toegelaat nie.
'n Terugbetaalbare breekskadedeposito van R 420 moet direk aan die instansie betaal word. Oom Herrie se kerrie: Groot Herrie word toebetrou | Maroela Media
In die boek, Fiela se kind, vertel Fiela gereeld die Here het die wit vondelingseuntjie aan haar toebetrou. Die kind is as baba voor haar huisie se deur gelaat.
Nou trek ons oudste, Groot Herrie, of te wel Nic, Boland toe, waar hy ŉ pos op ŉ vrugteplaas gekry het. Met die mooiste huis in die Kaap-Hollandse styl.
In die proses skuif hy omtrent ŉ duisend kilometer in plaas van die “net” sowat 250 kilometer van ŉ plaas anderkant Bothaville van ons af weg, maar tot baie na-aan sy oogappel van die Kaap, Leandri, wat sy hart gesteel het.
Aanstaande skoonsuster, Charmaine, het ook reeds laat weet sy sal mooi na Groot Herrie omsien. Hy word nou as’t ware aan Charmain, Koos en Leandri toebetrou.
Neem nou maar, met die skryf hiervan het Groot Herrie nog nie eens na anderkant van die wingerdgordyn verhuis nie, of Leandri en haar ma het al gaan opmeet vir die gordyne.
Toe hy vier jaar gelede die eerste keer uit die huis is, Bothaville toe, het die Here hom aan ŉ wonderlike egpaar, oom Frans en tannie Riekie toebetrou. Hoewel hy formeel net die woonstel op hul plaaswerf gehuur het, was daar min etes wat hulle hom nie kom haal het om saam te kom eet nie. Omtrent soos ŉ kind in die huis.
Selfs toe hy na ŉ paar jaar “uitwyk” en ŉ groot opstal ŉ ent daarvandaan huur, het sy bande met oom Frans en tannie Riekie heg gebly. Oom Frans het intussen ŉ moeilikheid met sy hart gekry en hulle het ingetrek dorp toe. En ook daar het groot Herrie nog baie uit oom Frans se staaltjies en wysheid kom put en uit tannie Riekie se kospotte en ook wysheid.
Intussen laat ŉ ou skoolmaat van oom Herrie uit Stellenbosch se kinderdae ook van hom hoor. Hy en vroulief was behoorlik deur die wêreld. En dit blyk dat hulle nou ook in die Paarl bly. Groot Herrie is klaar genooi om te kom kuier en iets te eet, “want garage-pies en tweeminuut-noedels is mos nie kos nie.”
Wat die rugby betref, is Groot Herrie van plan om ŉ Cheetah-ondersteuner te bly. Maar oom Herrie het ŉ idee, dat as Groot Herrie ŉ ooreenkoms met oom Koos sluit dat hulle by hom, Groot Herrie, braai as die Cheetahs gewen het en by oom Koos as die Stormers/WP gewen het, gaan groot Herrie ruim wen met die transaksie. Oom Herrie het vreeslik simpatie met die Bolandse Rugby-unie wat seker nog erger as die Cheetahs jaarliks van sy talent gestroop word.
Maar groot Herrie weet hy gaan hard werk en die vrugtebedryf gou onder die knie kry. Gelukkig weet oom Herrie dat hy hardwerkend, verantwoordelik en pligsgetrou is.
En dat hy en Leandri ook reeds gaan kyk het waar hul kerk in die Paarl is.
Nou ja, so gebeur dinge. Baie sterkte en geluk. Hoop sy hou darm van honde….
Hierdie gereelde skryfstuk hoort op Facebook . Stel nie belang om elke dag te lees wat Herrie se familie doen nie.
Maroela wil graag ‘n verskeidenheid van inligting aan ons lesers bied – van harde nuus tot al die lekkerlees-goeienuusstories.
“Oom Herrie se kerrie” is baie gewild onder ons lesers, en ons vind dit is dus ‘n goeie byvoeging tot ons inhoud.
Johan, jy HOEF nie Herrie se Kerrie te lees nie. Maroela Media, dankie vir die wonderlike voorreg dat ons die geleentheid gebied word om hierdie wonderlike vertellings te kan lees. Fyn humor, briljante skryfstyl, en wonderlike insig.